খোরশেদ আলম বাবুল,শরীয়তপুর প্রতিনিধি : নড়িয়া উপজেলার লোনসিং গ্রামে এক ডাকাতির ঘটনার সাথে জড়িত থাকায় দুইজন ডাকাতকে গ্রেফতার করেছে নড়িয়া থানা পুলিশ। আজ শনিবার দুপুর ১২টায় পুলিশ সুপারের সম্মেলন কক্ষে এক প্রেস ব্রিফিং এর মাধ্যমে এ তথ্য জানিয়েছেন পুলিশ সুপার আবদুল মোমেন। গ্রেফতারকৃত আসামীরা হলেন নড়িয়া পৌরসভার মধ্য লোনসিং গ্রামের আতাউর রহমান দেওয়ানের ছেলে সাখাওয়াত হোসেন দেওয়ান (২২) ও হোসেন আলী রাড়ীর ছেলে রাসেল রাড়ী (২৯)।